94 I. KUKULJEVIĆ, 
husara gradove Grafenau, Bernstein i na granici Česko-Bavarskoj 
ležeći grad Diesenstein, te bude tu u jednom podrumu od slučajno 
upaljena baruta znatno ozledjen. U nagradu svoje velike hrabrosti 
imenova ga kraljica podpukovnikom, na preporuku Kevenbhiillerovu, 
još prije nego je ozdravio. 
Malo zatim razbiše Trenkovi panduri pod _majorom Šlangenom 
i barunom Erlahom, zajedno sa njekoliko hrvatskih konjika, ne- 
prijateljsku četu, sastojeću iz 3200 vojnika, kod grada Weisensteina, 
oplieniše zatim grad Au i samostan dolnjo altaijski. 
Odmah zatim pridruže se iz nova Kevenbhiillerovoj vojsci do 
4000 Varaždinaca, došavših iz Česke, pošto bje s Pruskom mir 
utanačen. 
Ovomu miru dade povod nesretna po našu vojsku bitka kod 
Časlave, bijena s Prusi dne 17. svibnja 1742. U toj bitci sudjelo- 
valo je osim 2000 Varaždinskih krajišnika, takodjer više četa Li- 
čana, kojih pukovnik barun Kolin sa dva svoja sina slavno poginu. 
Rečeni mir medju Pruskom i Austrijom bijaše potajno utanačen, 
ponajviše uplivom englezkim. Austrija morade odstupiti čitavu Sležku, 
osim Tešina, Opave i Jigerndorfa, ali još ostadoše pruski savez- 
nici Francezi pod Broglie-om i Bellislom u Českoj. Proti ovim vo- 
jevao je general knez Krsto Lobkovic pod glavnim zapovjednikom 
Karlom hercegom Lorenskim. 
I u českoj vojsci bijaše više hrvatskih četa, koje se odlikovaše u 
bitci kod Sahaja dne 29. svibnja 1742. Tu su udarili Ličani jurišem na 
njeko selo, branjeno od Francezah, osvojivši i upalivši ga, podjoše na- 
pred u potjeru za neprijateljem. Dne 5. lipnja odlikovahu se Va- 
raždinci kod Tejna, a dne 9. lipnja proslave se Ličani i krajiški 
husari kod Piska pod generalom Nadaždom. U ovom gradu bijaše 
jaka francezka posada, koja se nehtjede predati našim. Nu Hrvati 
preplivali su rieku, braneću grad, popjeli se na ramenih jedan 
drugomu na zidine i osvojili grad. Iza toga uzeli su drugu tvrdju 
Plzno, a Ličani zaplienili neprijateljsku blagajnu i množinu prtljage 
francezkih generala i častnika. 
Kad se pojavi nova pomoćna francezka vojska pod maršalom Mail- 
leboisom, preuzmu Hrvati stražu velike hebske ceste, da zaprieče 
put francezkoj vojsci maršala Bellisla, koj se uslied toga povukao 
natrag u Bavarsku, ali ga na putu sliedom sliedila austrijska vojska 
pod Birenklavom s Varaždinskimi krajišnici i panduri, a za ovimi 
general Herberstein s Karlovčani i Menzelovimi krajiškimi husari. 
Preko Tirola dodje našim u pomoć još 5000 hrvatskih krajišnika, 
